Leygardagin 7. mars 2015 frá kl. 10 til 13 verður høvi at tekna seg til kappingarárið 2015. Luttøkugjaldið er 500 kr. fyri tey, sum eru fødd í 1999 og seinni og 1.000 kr. fyri tey eldru. Fyri tey, sum eru fødd í 1999 ella seinni, hava vit eina avsláttarskipan, so at samanbúgvandi systkin gjalda í mesta lagi 1.000 íalt. Hetta kann gjaldast um heimasíðuna ella hendan dagin við Margáir. Í samband við tiltakið hevur Sportigan gott tilboð hendan dagin, so tað er endiliga at møta upp! Hendan morgunun bjóða vit eisini foreldrum og øðrum vaksnum morgunmat frá kl. 10 til 13, eins og saft verður til børnini. Her verður høvi hjá fólki at tosa við umboð fyri felagið, og vit høvdu verið fegin, um nøkur vildu hjálpt til við frívilligum arbeiði í felagnum. Tað nýtist ikki at vera tað stóra: Talan kann vera um at gera kaffi til foreldur, sum huggja eftir dysti við Margáir, hjálpa til við at rudda onkuntíð, vaska hølini, vaska klaðir, skriva onkrar stubbar til heimasíðuna ella okkurt annað. Um ein bjóðar seg til at hjálpa, so nýtist tað ikki at vera so stór uppgáva. Vit taka fegin móti allari hjálp, og tað ber væl til at avtala, hvussu ofta hjálpt verður. Fyri fleiri av uppgávunum er tað galdandi, at arbeitt verður í bólkum, so tað ganga fleiri vikur ímillum hvørja ferð. Sum sagt eru hópin av størri og smærri uppgávum, og vit taka fegin móti allari hjálp. Møtið upp hendan dagin og takið eitt prát við okkum! Tá ikki ein minuttur er spældur av ársins landskapping ber illa til at tosa um botn. Men hóast hetta hava vit í fleiri mánaðir vita, at árið í ár verð ¬ ur øðrvísi enn tey undanfarnu. » Nýggjar tíðir í Sundalagnum «er yvirskrift í serblaði í Sosialinum um fótbóltsárið 2015. Og tað er ikki heilt av leið at lýsa støðu okkara so-leið ¬ is. Tí samanborið við undanfarin ár er lið okkara broytt fullkomiliga. Tað merkir so aftur, at okkara tilvera í deildini eisini broytist. Ársins fyrsti heimadystur skuldi vera móti B36 á fyrsta leikdegi, men av tí at kavi var á vøllinum, avgjørdi dómarin at avlýsa dystin. Kappingarnevndin hjá Fótbóltssambandinum gjørdi í fyrsta umfari av, at útsetti dysturin skuldi spælast við Margáir týsdagin 3. mars kl. 16.15. Hetta er nú broytt. Feløgini og FSF eru blivin samd um at býta um heimadystir, og at dysturin millum B36 og EB/Streym verður leiktur á Tórsvølli týskvøldið kl. 18.